  Туспуктэм: Центр этнокультурного образования и социальных инициатив «АРТЭ» Майя Бывальцева 20-21 коньывуонэ Ижкарын школаын ӵектосъёсын ужанэз радъян но нуон ужпумъёсъя «Школа проектных наставников "Веме"» семинар ортчиз. Ужрадэ Удмуртиысь вить школаслэн командаоссы пыриськизы. Со сярысь семинарез радъясь «Артэ» центр ивортӥз. Ӵектосъёсын ужась 15 кузя визьнод сётӥсьёс (наствник) кӧня ке ӧръёсъя тодон-валанъёссэс будэтӥзы: наставничество, ӵектосъёсын ужан улсын дышетсиксьёсын кусыпъёс юнматон, йӧскалык лулчеберет удысын ӵектосъёс дасян, аслад брендэд но школалэн брендэз, ас ӵектосэз азинтон, командаен ужан. Со сяна, семинаре пыриськисьёс «Навигатор школьных проектов» ӵектос улсын лэсьтэм ӝӧквыл шудонэн тодматскизы. Солэн валтӥсь ужпумез – ӵектос кылдытонлэсь логиказэ валыны юрттон, малпанэз дась ӵектосозь вуттон. Семинарын школаосты этнокультура ласянь азинтонъя вить ӵектосъёс дасязы. Азьланяз соосты умоятозы но пиналъёсын ӵош Удмуртиысь граждан форумын возьматозы. Тодэ вайытом, 24-28 коньывуонэ Глазкарысь В. Г. Короленко нимо пединститутын тодосъя арня ортчоз.  Тегъёс: Дышетон ӵектос школаос Удмуртия  